Richard Olsen

Richard Olsen, i dag Richard Avani Ribe (født 19. april 1958) er en norsk friidrettsutøver som har vunnet 7 norske mesterskap i sleggekast (1978-1983 samt 1988).

Olsen satte i løpet av sin karriere fem norske rekorder. I 1979 ble han første nordmann som kastet over 70 meter, da med Einar Brynemo som trener. Olsens siste rekord på 74,46, satt i Walnut, California 14. juni 1980, sto i hele 31 år før den ble forbedret av Eivind Henriksen i 2011. Richard Olsen deltok i EM i 1978 og 1982 samt VM i 1983, uten å kvalifisere seg til finalen. I 1983 ble han tildelt Kongepokalen.

Olsen representerte sin moderklubb Lyngdal IL fram til 1979, representerte IF Kamp-Vestheim de to neste årene og var medlem av Tønsberg FIK fra 1982 til 1986. Han avsluttet sin aktive karriere som medlem av IK Tjalve.

Olsen studerte i flere år økonomi i USA, først ved University of Texas at El Paso i El Paso, før han skiftet studiested til Southern Methodist University i Dallas. Han har et amerikansk studentmesterskap i sleggekast.

Medaljer i norske mesterskap

Referanser

Eksterne lenker 
 

Personer fra Lyngdal kommune
Norske sleggekastere
Kongepokalvinnere i friidrett
Norgesmestere i friidrett
Friidrettsutøvere for IK Tjalve
Alumni fra University of Texas at El Paso
Alumni fra Southern Methodist University
Deltakere for Norge under VM i friidrett 1983